Fyodor Andreyev. Fyodor Vladimirovich Andreyev ("ruscha: Фёдор Владимирович Андреев"; 1982-yil 2-mart, Moskva, SSSR) — rus va kanadalik figurali uchuvchi. U Kanada vakili sifatida yakkalik konkida uchish boʻyicha musobaqalarda qatnashgan va Kanada chempionatining bronza medali sovrindori boʻlgan. Keyinchalik Fyodor Yana Xoxlova bilan birga Rossiya bayrogʻi ostida muz ustida raqs ijro qilgan. 2011-yilda jarohat tufayli faoliyatini yakunlagan. Tarjimayi holi. Fyodor Vladimirovich Andreyev Moskvada tugʻilgan. 1991-yilda onasi Marina Zuyeva va oʻgay otasi Aleksey Chetveruxin bilan Kanadaga koʻchib oʻtgan. Ularning qoʻl ostida figurali uchish bilan shugʻullana boshlagan. 1999-yilda oʻsmirlar oʻrtasida Kanada chempionati boʻlgan. Keyingi mavsumda u bir necha bor oʻsmirlar oʻrtasidagi Gran-pri bosqichlarida gʻolib boʻlgan. 2002 — 2003-yilgi mavsumda Fyodor Vladimirovich Kanada chempionati va Nebelhorn Trophy turnirining bronza medali sovrindoriga aylangan. Oʻsha yili uning juftlikda konkida uchish bosqichiga oʻtishi koʻrib chiqildi va u Jennifer Kirk bilan sherik sifatida konkida uchib koʻrdi, ammo duet muvaffaqiyatsiz boʻldi. 4 burilishli sakrashni oʻrganayotganda belidan olgan jarohati tufayli Fyodor konkida uchuvchi sifatida oʻz faoliyatini tugatishga qaror qildi va oʻzini avtopoygada sinab koʻrmoqchi boʻldi, shuningdek, model sifatida ham faoliyat yuritdi. 2007 — 2008-yilgi mavsumda u figurali uchishga qaydi va Richard Kallagan qoʻl ostida mashq qila boshladi. 2008-yilda Kanada chempionatida Fyodor 8-oʻrinni egalladi, 2009-yilda esa 9-oʻrin sohibi boʻldi. Xuddi shu mavsumda Fyodor Ozarbayjon terma jamoasida qatnashishga va 2009-yilgi Jahon chempionatida ushbu mamlakatni himoya qilishga qaror qildi, ammo kerakli hujjatlarni toʻldirishda kechikish tufayli bu gʻoya amalga oshmadi. Andreyev 2011-yil iyun oyida mashgʻulotlar oʻtayotganida yiqilib, tizzasidan jarohat oldi. Keyinchalik jarohat juda jiddiy ekanligi maʼlum boʻldi va sportchi operatsiya qilindi. 2011-yil sentyabr oyida Fyedor sportdagi faoliyatini davom ettira olmasligi aniq boʻldi. Dasturlar. "(Y. Xoxlova bilan)" Sport yutuqlari. Muz ustidagi raqsi natijalari. "(Y. Xoxlova bilan)"